Nowosće z posedźenja Bóščanskeje gmejnskeje rady
Bóšicy (JK/SN). Wjetšich starosćow a problemow Bóščanski wjesnjanosta Stanij Ryćer (Bóšćanscy rjemjeslnicy) a gmejnscy radźićeljo tuchwilu žanych nimaja. Wšitko běži po planje. To je rezimej wčerawšeho zjawneho dźěla posedźenja gmejnskeje rady. Radźićelow jeničce mjerza, zo so někotři wobydlerjo na Horje na porjad njedźerža a hałzy abo drjewo za chodojtypalenje na městnach wotkładuja, kotrež njejsu za to předwidźane. Nimo toho njeje scyła hišće dowolene hromady přihotować. W Jaseńcy kaž tež Bóšicach maja zamołwiteju, kotrajž so wo to starataj, zo so chodojtypalenje porjadnje přihotuje. Přeńdźenja přećiwo płaćiwym postajenjam chce gmejna čujomnje chłostać, runje tak ilegalne wotkładowanje smjećow. Tajke pady so w zašłosći w gmejnje časćišo jewjachu, kaž wjesnjanosta Ryćer zwěsći.
slk_Latn szl_Latn